Natten til lørdag blev en ung mand fundet slemt tilredt i en grøft ved Kaas.

En 24-årig mand kom slemt til skade, da han natten til lørdag kørte galt på sin scooter på Røde Hedevej i Kaas. Politiet blev alarmeret klokken 00.17, efter at manden var blevet fundet i grøften af en forbipasserende. - Han var slemt tilredt, og han gled ind og ud af bevidsthed. Han er ikke i livsfare, men vi har endnu ikke kunnet afhøre ham, fortæller vagtchef Heine Hansen fra Nordjyllands Politi. Politiet ved endnu ikke, hvad årsagen til ulykken er.